আলম আরা
আলম আরা (হিন্দি: आलमआरा; উর্দূ: عالم آراء; পৃথিবীর আলো; ১৯৩১) আরদেশির ইরানি পরিচালিত চলচ্চিত্র। এটি ভারতীয় উপমহাদেশের প্রথম সবাক চলচ্চিত্র। ইরানি চলচ্চিত্রে শব্দের গুরুত্ব অণুধাবন করেন এবং তিনি আরও কিছু সমকালীন সবাক চলচ্চিত্রের সাথে একরকম প্রতিযোগিতা করে আলম আরা চলচ্চিত্রটি সম্পন্ন করেন। আলম আরা ভারতের মুম্বই (তৎকালীন বোম্বাই) শহরের ম্যাজেস্টিক সিনেমাতে ১৯৩১ সালের ১৪ই মার্চ মুক্তি পায়।